അമിത വില ബാറുകളില് കിളിവാതിലിലൂടെ മദ്യവില്പ്പന പരാതി ആലപ്പുഴ : അമിത വില ഈടാക്കി ചില ബാറുകളില് മദ്യം വിറ്റഴിക്കുന്നതായി വ്യാപക പരാതി. ബാറുകള് തുറക്കാന് അനുമതി നല്കിയിട്ടും തുറക്കാതെ ചില ബാറുകള് കിളിവാതിലിലൂടെയാണ് അമിതവില വാങ്ങി മദ്യവില്പ്പന നടത്തുന്നത്. ഉപഭോക്താക്കള്ക്ക് ബില്ല് നല്കാതെ നടക്കുന്ന ഇത്തരം വ്യാജ വില്പ്പനയെക്കുറിച്ച് എക്സൈസിന് പരാതി ലഭിച്ചിട്ടുണ്ട്. ബാറുകള് തുറന്ന് മദ്യവില്പ്പന നടത്തിയാല് ബിവറേജസ് വില്ക്കുന്ന വിലയ്ക്ക് മദ്യം കൊടുക്കണമെന്നത് ഒഴിവാക്കാനാണ് കിളിവാതിലിലൂടെ വില്പ്പന നടത്തുന്നത്. ടി.പി.ആര്. കൂടുതലുള്ള പ്രദേശങ്ങളില് ബിവറേജസ് മദ്യവില്പ്പനശാലകള് തുറക്കാത്തതും ഇത്തരം ബാറുകള്ക്ക് ലാഭം കൊയ്യാന് സഹായകമാകും . ലോക്ഡൗണ് ദിനങ്ങളില് ഉള്പ്പെടെ ഇത്തരത്തില് മദ്യവില്പ്പന നടക്കുന്നുണ്ടെന്നും എക്സൈസിന് വിവരംലഭിച്ചിട്ടുണ്ട്. പരാതികളുണ്ടെന്നും ബില്ല് നല്കാതെ അമിതവില വാങ്ങി മദ്യംവിറ്റാല് നടപടിയെടുക്കുമെന്നും എക്സൈസ് ഡെപ്യൂട്ടി കമ്മിഷണര് കെ.കെ. അനില്കുമാര് പറഞ്ഞു.The post അമിത വില ബാറുകളില് കിളിവാതിലിലൂടെ മദ്യവില്പ്പന പരാതി first appeared on MalayalamExpressOnline.